open-index/open-wikipedia-markdown huggingface dataset:
மண்ணியல்

**மண்ணியல்** (*soil science*) என்பது மண் பற்றி ஆயும் கல்வித் துறை ஆகும். இது மண் எப்படி உருவாகிறது,  மண்ணின் தன்மைகள், மண்ணை வகைப்படுத்தல், மண்ணை மேலாண்மை உட்பட புவியின் மேற்பரப்பில் இயற்கை வளமாக உள்ள மண்ணைப் பற்றிய ஆய்வு ஆகும்.  உழவர்கள், பொறியியலாளர்கள், நிலவியலாளர்கள், சூழலியலாளர்கள், உயிரியலாளர்கள் எனப் பல வகைப்பட்டவர்கள் இத் துறையைப் பயன்படுத்துகின்றனர்.

## மேற்கோள்கள்

## குறிப்புகள்


பகுப்பு:புவி அறிவியல்கள்
புவி அறிவியல்

**புவி அறிவியல்** *(Earth science)* என்பது புவி தொடர்பான பல கல்வித் துறைகளைக் குறிக்கப் பயன்படும் ஒரு சொல் ஆகும். இன்றுவரை உலகில் மட்டுமே உயிர்கள் வாழ்வதாக நாம் அறிந்திருப்பதாலும், புவி மனித வாழ்விற்கு இன்றியமையாத இடம் என்பதாலும் புவி அறிவியல் சிறப்பாக கவனப்படுத்தப்பட்டு ஆராயப்படுகிறது.

## துணைத் துறைகள்
* நிலவியல்
* பெளதிக நிலவியல்
* கட்டமைப்பு நிலவியல்
* கனிமவியல்
* பாறையியல்
* தொல்லுயிரியல்
* பாறைப்படிவியல்
* வரலாற்று நிலவியல்
* புவிப் பெளதிகவியல்
* புவிவேதியியல்
* கடலியல்/நீரியல்
* பனியாற்றியல்
* வளிமண்டல அறிவியல்
* புவிப்புறவியல்
நிலச் சருகுமான்

**நிலச் சருகுமான்** என்பது சருகுமான் குடும்பத்தைச் சேர்ந்த இரட்டைப்படைக் குளம்பிகளான விலங்குப் பேரினமொன்றாகும். இவை இந்தியா, இலங்கை போன்ற நாடுகளிலும் சிலவேளைகளில் நேபாளத்திலும் காணப்படும். ஆசியாவிலுள்ள ஏனைய சருகுமான் பேரினத்தின் விலங்குகளைப் போலன்றி, இப்பேரினத்தின் விலங்கினங்கள் தம் உடலில் மங்கிய நிறமுள்ள புள்ளிகள் அல்லது கோடுகளைக் கொண்டிருக்கும்.

*நிலச் சருகுமான்* பேரினத்தின் விலங்குகள் தனியொரு இனத்தினவாகவே பன்னெடுங்காலமாகக் கருதப்பட்டன. எனினும், 2005 ஆம் ஆண்டு இவ்விலங்குகள் மூன்று வேறுபட்ட விலங்கினங்களைச் சேர்ந்தவை என வரையறுக்கப்பட்டது. அவை:

*இந்திய புள்ளிச் சருகுமான் (*Moschiola indica*)
*வெண் புள்ளிச் சருகுமான் (*Moschiola meminna*)
*மஞ்சட் கோட்டுச் சருகுமான் (*Moschiola kathygre*)

## மேற்கோள்கள்

பகுப்பு:சருகுமான்கள்
வீ. தோ. பொ. த. ஆறுமுகபிள்ளை

**வீ. தோ. பொ. த. ஆறுமுகபிள்ளை** (1822-1908) இலங்கை, மட்டக்களப்பு, துறைநீலாவணையைச் சேர்ந்த பல்கலை அறிஞர். இவர் எழுத்தாளர்களான எஸ். முத்துக்குமாரன், சைவப்புலவர் எஸ். தில்லைநாதன் என்பவர்களது பூட்டன் ஆவார்.

## வாழ்க்கைக் குறிப்பு
இவர் 1822 இல் துறைநீலாவணைப் பிரதேசத்தில் சாஸ்திரி வீமாச்சியார் என்பவருக்கும், கண்ணம்மை என்பவருக்கும் மகனாகப் பிறந்தார். பண்டைய வழக்கின்படி எழுதப்பட்ட இவரது பெயர் முதலெழுத்துக்கள் குறிப்பது வீமாச்சியார் தோம்புதோர் பொலிஸ்த் தலைமை ஆறுமுகபிள்ளை என்பதாகும். அக்காலத்தில் ஒருவர் ஊதியம் பெறாமல் வகிக்கின்ற அரசாங்கக் கௌரவப் பதவியை அவரது பெயர் முதலெழுத்துக்களுடன் சேர்த்து எழுதுவது வழக்காகும். இவரது தந்தையார் அக்காலத்தில் கண்டி அரசனின் பிரதானிகளில் ஒருவர்.

## படைப்புகள்
இவர் பல நூல்களை ஆக்கியும், அரிய பல நூல்களைப் பிரதிபண்ணியும் உள்ளார். இவரது படைப்புகள் ஓலைச் சுவடிகளிலேயே காணப்பட்டன. அவற்றுட் சில தற்காலத்தில் அச்சுருப் பெற்றுள்ளன.
 
#### ஆக்கிய நூல்கள்
கீழ்க்குறிப்பிடப்படும் நூல்கள் அவரால் ஆக்கப்பட்ட நூல்களுள் தற்காலத்தில் ஓலைச் சுவடிகளில் பெறக்கூடியதாயிருப்பது. இன்னும் பல நூல்கள் தற்காலத்திற் பெறமுடியவில்லை.
#மண்டூர் முருகன் காவடி விருத்தம் (1848)
#துறைநீலாவணைக் கண்ணகையம்மன் ஊர்சுற்றுக்காவியம் (1845)
#துறைநீலாவணைக் கண்ணகையம்மன் சின்னக்காவியம் (1852)
#வைரவர் தோத்திரம் (1840-இவரது கன்னிப்படைப்பு)
#வதனமார் தோத்திரம் (1850)
#கதிர்காமக் கந்தன் பேரின்பக் காதல் (1862)
#சோதிட மாலை (1860)
#விட வைத்தியத் தொகுப்பு (1868)

#### பிரதி பண்ணிய நூல்கள்
இவரால் பல அரிய நூல்கள் பிரதிபண்ணப்பட்டுள்ளன. இவர் பிரதிபண்ணிய கண்ணகி வழக்குரை ஓலைச்சுவடி இன்றும் துறைநீலாவணைக் கண்ணகையம்மன் ஆலயத்தின் வழிபாட்டுப் பொருட்களில் ஒன்றாக உள்ளது. இது இவரது சந்ததியினரால் பாதுகாக்கபட்டு வருகின்றது.
#காசி காண்டம்
#நைடதம்
#கண்ணகி வழக்குரை
#கண்ணகி குளிர்ச்சிக்கதை
#கம்சன் அம்மானை
#வைகுந்தம்மானை
#வள்ளியம்மானை
#மகாபாரதம்
#திருச்செந்தூர்ப்புராணம்
#கந்தபுராணம்
#சித்திரக்கதை (சித்திரபுத்திரனார் கதை)
#சோதிட நூல்கள்
#வைத்திய வாகடம்
##சித்த வைத்திய வாகடம்,
##விட வைத்திய வாகடம்,
##மாட்டு வைத்திய வாகடம்,
##பிள்ளைப் பேற்று வைத்தியம்,
##சிறுபிள்ளை வாகடம்
#சோதிட நிகண்டு
#வைத்திய அகராதி
#பிள்ளையார் கதை

#### பிரதிபண்ணிய பத்ததிகள்
#கண்ணகி பத்ததி (தெய்வேந்திரன் பத்ததி, முனி பத்ததி, கூனற் பத்ததி, கொம்புப் பத்ததி)
#மாரியம்மன் பத்ததி
#காளி பத்ததி
#வதனமார் பத்ததி
#வைரவர் பத்ததி

பகுப்பு:மட்டக்களப்பு மாவட்ட நபர்கள்
பகுப்பு:ஈழத்து எழுத்தாளர்கள்
பகுப்பு:1822 பிறப்புகள்
பகுப்பு:1908 இறப்புகள்
தமிழ்நாடு இடைநிலைக் கல்வி வாரியம்

**தமிழ்நாடு இடைநிலைக் கல்வி வாரியம் **(Tamil Nadu Board of Secondary Education) 1910ஆம் ஆண்டு நிறுவப்பட்டது. இது தமிழக அரசின் கல்வித்துறையின் கீழ் இயங்குகிறது. இடைநிலைக் கல்வியின் பத்தாவது வகுப்பு வரைக்கான கல்வி கீழ்வரும் முறைமைகளில் வழங்கப்படுகிறது:
* இடைநிலைப் பள்ளி நீங்கு சான்றிதழ் (SSLC) முறைமை
* ஆங்கிலோ இந்திய முறைமை
* ஓரியண்டல் பள்ளி நீங்கு சான்றிதழ் (OSLC) முறைமை
* பதின்மப் பள்ளிகள் (Matriculation) முறைமை.

உயர்நிலைக் கல்வியில் (வகுப்புகள் 11 & 12) உயர்நிலைப் பள்ளிச் சான்றிதழ் (HSC) வழங்க ஒரே ஒருங்கிணைக்கப்பட்ட முறைமை கடைப்பிடிக்கப்படுகிறது. தமிழ்நாடு மாநில பள்ளித் தேர்வுகள் வாரியம் மாணவர்களின் கல்வித்தகுதியை இருநிலைகளில் - பத்தாவது வகுப்பு முடிவிலும் 12வது வகுப்பு முடிவிலும் - வாரியத்தேர்வுகள் மூலம் மதிப்பிடுகிறது. 12வது வகுப்பு வாரியத் தேர்கவுளில் பெற்ற மதிப்பெண்கள் பல்கலைக்கழகங்களில் சேர்க்கைக்கான தகுதியாகவும் விருப்ப கல்வித்திட்டங்களுக்கான துண்டிப்பு மதிப்பெண்களாகவும் பயன்படுத்தப்படுகின்றன.

இந்த வாரியத்தின் ஆட்சிப்பகுதி தமிழ்நாடு முழுமையிலும் உள்ள பள்ளிகளாகும். பள்ளிகள் இந்த வாரியத்துடனோ அல்லது பத்தாவது மற்றும் 12வது வகுப்புத் தேர்வுகளை நடத்தி சான்றிதழ் வழங்க இந்த வாரியத்தின் அனுமதி பெற்ற நடுவண் இடைநிலைக் கல்வி வாரியத்துடனோ அல்லது இந்திய இடைநிலைக் கல்வி வாரியத்துடனோ இணைந்து கொள்ளலாம்.

1978ஆம் ஆண்டு தமிழ்நாட்டின் இடைநிலைக்கல்வியின் வடிவமைப்பாளர் எனப் போற்றப்படும் எச்.எச்.எஸ்.லாரன்ஸ் அந்த வாரியத்தின் இயக்குனராகப் பணிபுரிந்தபோது தமிழ்நாட்டின் கல்வித்திட்டங்களை ஆய்வு செய்து அனைத்திந்தியாவிலும் தற்போது கடைபிடிக்கப்படும் 10+2+3 முறைமையைத் தோற்றுவித்தார்.

## வெளியிணைப்புகள்
*Official Website
*TamilNadu Text Book Corporation Download online school Books 
*+2 model tests via online

## மேற்கோள்கள்

பகுப்பு:தமிழ்நாட்டில் கல்வி
பகுப்பு:இந்திய அரசு
கள்ளிக்குயில்

**கள்ளிக் குயில்** (*Phaenicophaeus leschenaultii*), என்பது குயிற் குடும்பத்தில் பூங்குயில் பேரினத்தில் உள்ள ஒரு பறவையினமாகும். இது இந்தியத் துணைக்கண்டத்தைச் சேர்ந்தது.

## பரவல்
கள்ளிக்குயில்கள் இந்தியத் துணைக்கண்டத்தின் இமயம் சார்ந்த பகுதிகளிலும், ராஜஸ்தான், பாக்கித்தானின் சில பகுதிகளிலும் வங்காளதேசம், இலங்கை ஆகிய நாடுகளிலும் காணப்படுகின்றன. இவற்றின் நிற வேறுபாடுகள் காரணமாக மூன்று வெவ்வேறு இனங்களாகச் சிலவேளைகளில் வரையறுக்கப்படுவதுண்டு.

## தோற்றம்

இவை 42 செமீ வரை வளரக்கூடிய பெரிய பறவையினமாகும். இப்பறவையினம் பொதுவாக மண்ணிறம் அல்லது செம்மண்ணிறம் கொண்டதாகக் காணப்படும். நிறை கூடியதாயும் நீண்டும் காணப்படும் இப்பறவையினத்தின் வால் நுனியில் வெண்ணிறமான பக்கக் கோட்டமைப்பில் அமைந்த இறகுகளைக் கொண்டிருக்கும். இது செம்பகங்களை ஒத்துக் காணப்படும். இதன் சொண்டு கீழ் நோக்கி வளைந்தும் பிரகாசமான சிவப்பு அல்லது மஞ்சள் நிறம் கொண்டு காணப்படும். இவற்றின் ஆண், பெண் பறவைகள் நிறத்தினடிப்படையில் ஒரே மாதிரியாகக் காணப்பட்டாலும் குஞ்சுகள் நிறம் மங்கியனவாக இருக்கும். இதன் ஒலி "பிசுக்...பிசுக்" என்பது போலிருக்கும். சில வேளைகளில் "ப்..தங்" என்பது போன்ற ஒலியையும் ஏற்படுத்தும்.

## வாழிடமும் உணவுப் பழக்கமும்
சிறுகீற்றுப் பூங்குயில்கள் பொதுவாக பெரு நிலப் பகுதியில், திறந்தவெளிப் புதர்கள், முட்காடுகள், சிறு காடுகள் போன்றவற்றிலேயே காணப்படும். இவை தனித்தோ, இணையாகவோ காணப்படலாம். இவை பூச்சிகள், பல்லிகள், சிறு பழங்கள் போன்றவற்றை உணவுக்காகப் பெறத் தக்க வகையில் இவற்றில் உடலமைப்பு வளைந்து காணப்படும். இப்பறவைகள் புதர்களுக்கிடையே கீரிப்பிள்ளை போன்று மிக வேகமாக ஓடக்கூடியனவாகும். மிகக் குறைவாகவே பறக்கக்கூடிய இப்பறவைகள் கிளைக்குக் கிளை தாவி மரங்களில் மிக வேகமாக ஏறக்கூடியனவாகும். (*Glaucidium radiatum*)

இவை பூச்சிகளையும், மயிர்க்கொட்டிகளையும், சிறு முன்னானிகளையுமே உணவாகக் கொண்டபோதிலும் சிறு பழங்களையும் சில வேளைகளில் உண்பதுண்டு.

## இனப்பெருக்கம்
சிறுகீற்றுப் பூங்குயில் ஏனைய பூங்குயில்களைப் போன்றே ஒட்டுண்ணியல்லாததாகும். இதன் பொதுவான இனப்பெருக்க காலம் மார்ச்சு முதல் ஓகத்து வரையிலுமாயினும், இது வாழும் இடத்துக்கேற்ப சற்று வேறுபடும். முட்தாவரங்களில் 2 முதல் 7 மீற்றர் வரையான உயரத்தில் இது பசிய இலைகளைக் கொண்டு கூடுகளை அமைத்துக்கொள்ளும். ஒரு முறைக்கு இரண்டு அல்லது மூன்று முட்டைகளை இடும். முட்டைகள் வெண்கட்டி போன்ற நிறத்திற் காணப்படும்.

## படவெளி

Image:Sirkeer Malokha Im IMG 8729.jpg| இந்தியா, ராஜஸ்தான், பரத்பூரில்.
Image:SirkeerHead.jpg|தலையமைப்பு


## மேற்கோள்கள்


பகுப்பு:பூங்குயில்கள்
பகுப்பு:இலங்கைப் பறவைகள்
பகுப்பு:இந்தியப் பறவைகள்
பகுப்பு:பாக்கித்தானியப் பறவைகள்
பகுப்பு:வங்காளதேசப் பறவைகள்
பகுப்பு:தெற்காசியப் பறவைகள்
தீங்குயில்

**தீங்குயில்** (***Rhinortha chlorophaea***) என்பது குயிற் குடும்பத்தைச் சேர்ந்த தனிவகையான *தீங்குயிலினத்தின்* தனித்த பறவையினமாகும். முன்னர் இது பூங்குயில்களுடன் சேர்த்து பூங்குயிலினமொன்றாக வகைப்படுத்தப்பட்டிருந்தது. எனினும், இப்பறவையினம் பூங்குயிலினங்களிலிருந்து மிகவும் வேறுபாடான தனித்துவமான உடலமைப்புக்களைக் கொண்டிருப்பதுடன் வெளித்தோற்றத்தில் பாலின வேறுபாட்டைக் காட்டுவதாயும் உள்ளது.

இப்பறவையினம் பூங்குயில்களுடன் நெருங்கிய தொடர்பெதனையும் கொண்டிராவிடினும், குயில்களுடன் அடிப்படைத் தொடர்பைக் கொண்டுள்ளது. இதனாற்றான், இதனைத் தனிவகையான *தீங்குயிலினம்* என வரையறுக்கப்பட்டுள்ளது.

தீங்குயில்கள் புரூணை, இந்தோனேசியா, மலேசியா, மியன்மார், சிங்கப்பூர், தாய்லாந்து ஆகிய நாடுகளிலிற் காணப்படுகின்றன. இதன் இயற்கை வாழிடம் துணை அயன மண்டல மற்றும் அயன மண்டல ஈரலிப்பான தாழ்நிலக் காடுகளாகும்.

## மேற்கோள்கள்
* BirdLife International 2004.  Phaenicophaeus chlorophaeus.   2006 IUCN Red List of Threatened Species.   தறவிறக்கப்பட்டது 24 யூலை 2007.

பகுப்பு:குயில்கள்
பகுப்பு:இந்தோனேசியப் பறவைகள்
பகுப்பு:மலேசியப் பறவைகள்
பகுப்பு:ஆசியப் பறவைகள்
பிரெடரிக் கௌலாண்ட் ஆப்கின்சு

**பிரடரிக் கௌலாண்ட் ஹாப்கின்ஸ்** *(Frederick Gowland Hopkins)* (20 சூன் 1861 – 16 மே 1947) ஓர் ஆங்கிலேய உயிர்வேதியியல் அறிஞர். உயிர்ச்சத்துக்களைக் கண்டறிந்தவர் இவரே. இதற்காக 1929 ஆம் ஆண்டு இவருக்கு உடலியங்கியல் அல்லது மருத்துவத்திற்கான நோபெல் பரிசு வழங்கப்பட்டது. 1930 முதல் 1935 ஆம் ஆண்டு வரை இவர் வேந்திய கழகத்தின் தலைவராக இருந்தார்.
## மேற்கோள்கள்

பகுப்பு:1861 பிறப்புகள்
பகுப்பு:1947 இறப்புகள்
பகுப்பு:நோபல் பரிசு பெற்ற பிரித்தானியர்கள்
பகுப்பு:நோபல் மருத்துவப் பரிசு பெற்றவர்கள்
அசுக்கொட் தொப்பி

**அசுக்கொட் தொப்பி** என்பது கடினமான, ஆண்கள் அணியும் தொப்பி. தட்டைத் தொப்பியைப் போன்றது எனினும் இதன் கடினத்தன்மையாலும், வளைவான வடிவத்தாலும் அதிலிருந்து வேறுபடுகின்றது. இவ்வகைத் தொப்பி பொதுவாக உரோம அட்டைகளால் அல்லது கம்பளியால் செய்யப்படுகிறது. மாரி காலத்தில் இறுதிப் பகுதியில் இத்தொப்பியை அணிவது வழக்கம். வெதுவெதுப்பான காலநிலை உள்ளபோது அணிவதற்காகப் புல்லால் செய்யப்பட்ட அசுக்கொட் தொப்பிகளும் உள்ளன.

ஒற்றை நிறத்தைக் கொண்ட இவ்வகைத் தொப்பிகளை அணிபவர்கள், தமது உடையின் நிறத்தோடு ஒத்துப்போகத் தக்கதான நிறத்தைத் தெரிவு செய்து அணிவர். தட்டைத் தொப்பிகளில் இருப்பதுபோல் இவ்வகைத் தொப்பிகளில் பட்டுத் துணியாலான உட்புறவுறை கிடையாது. ஆனாலும் இதன் மூடிய வடிவமைப்பினாலும், உரோம அட்டைகளால் செய்யப்பட்டிருப்பதாலும் இதனை அணியும்போது கதகதப்பான சுகம் கிடைக்கிறது. 1900 ஆவது ஆண்டை அண்டிய காலப் பகுதியில் இருந்து இத் தொப்பி புழக்கத்தில் உள்ளது.

இதைப் பெரும்பாலும் ஆண்களே அணிவர் எனினும், சில பெண்களும் இதை அணிவதுண்டு. இத் தொப்பி, தோல் முதலிய வேறு பொருட்களாலும் செய்யப்படுவது உண்டு.

## மேற்கோள்கள்

பகுப்பு:தொப்பிகள்
சிங்கப்பூரில் தமிழில் கல்வி

**சிங்கப்பூரில் தமிழில் கல்வி** என்பது சிங்கப்பூரில் 19, 20 ம் நூற்றாண்டுகளின் பெரும் பகுதியில் தமிழ் மொழியில் நடைபெற்ற கல்வியைக் குறிக்கிறது.  சிங்கப்பூரில் முதலாவது தமிழ்ப் பள்ளி 1834 ம் ஆண்டு தொடங்கப்பட்டது.  கடைசித் தமிழ்ப் பள்ளி 1985 ம் ஆண்டு மூடப்பட்டது.  அரச ஆதரவு இன்மை, அரசியல் ஒடுக்குமுறைகள், திறனற்ற பாடத்திட்டங்கள், கல்விக்கூட வசதிகள் இன்மை, பெற்றோர் தெரிவு போன்ற பல்வேறு காரணங்களால் சிங்கப்பூரில் தமிழில் கல்வி மதிப்பிழந்து நின்றுபோனது.  

## வெளி இணைப்புகள்
* The History of Tamil and its use in Singapore

பகுப்பு:நாடுகள் வாரியாக தமிழ்வழிக் கல்வி
பகுப்பு:சிங்கப்பூரில் தமிழ் கல்வி
தமிழ்ச்சோலை (பிரான்சு)

**தமிழ்ச்சோலை** என்பது பிரான்சில் தமிழ்ப் பள்ளிகளை நடத்தும் அமைப்பு ஆகும். இந்த அமைப்பின் தலைமையில் 63 தமிழ்ப் பள்ளிகள் நடைபெறுகின்றன. இதன் தலைமையகம் லா சப்பாலில் உள்ளது. இதன் தற்போதைய பொறுப்பாளாராக திரு. க. செயகுமாரன் உள்ளார். 

பகுப்பு:பிரான்சில் தமிழ் கல்வி
தமிழ்க் கல்விக் கழகம் (யேர்மனி)

**தமிழ்க் கல்விக் கழகம்** (Tamilischer Bildungsvereinigung e.V.) என்பது யேர்மனியில் தமிழாயங்களில் கல்வி, கலை, விளையாட்டுக்களை ஒருங்கிணைக்கும் நடுவம் ஆகும்.  1990 களின் தொடக்கம் முதலே யேர்மனியில் தமிழாயலங்கள் ஊடாக தமிழ்க் கல்வி வழங்கப்பட்டு வருகிறது.  இந்த அமைப்பின் தற்போதைய பொறுப்பாளாராக இரா. நாகலிங்கம் உள்ளார்.  

பகுப்பு:யேர்மனியில் தமிழ் கல்வி
மாலதி தமிழ்க் கலைக்கூடம்

**மாலதி தமிழ்க் கலைக்கூடம்** (Malathy Tamilske Kulurcenter) என்பது டென்மார்க்கில் தமிழ் வகுப்புகளை நடத்தும் அமைப்பு ஆகும்.  இதன் தற்போதைய பொறுப்பாளாராக தி. அருளானந்தராசா உள்ளார்.  டென்மார்க்கில் தமிழ் மொழியையும் பண்பாட்டையும் பேண இந்த அமைப்பு முக்கிய பங்காற்றி வருகிறது.

பகுப்பு:டென்மார்க்கில் தமிழ் கல்வி
2012 புலம்பெயர்ந்தோர் தமிழ்க் கல்வி மாநாடு

**2012 புலம்பெயர்ந்தோர் தமிழ்க் கல்வி மாநாடு** என்பது 2012 சூன் 8-10 திகதிகளில் ஐக்கிய அமெரிக்காவில் உள்ள சான்பிரான்சிசுகோ நகரில் நடைபெற இருக்கும் ஒரு தமிழ் கல்வி மாநாடு ஆகும்.  இதனை கலிஃபோர்னியா தமிழ்க் கழகம் ஒழுங்கு செய்கிறது.  இதில் பிற மொழிச் சூழலில் புலம்பெயர்ந்தோர் தமிழ் கல்வியை மேம்படுத்துவதை நோக்கக் கொண்டு, சவால்கள், நோக்குகள், சாத்தியங்கள் என்ற கருப்பொருளின் பின்னணியில் இந்த மாநாடு நடைபெற இருக்கிறது.

## வெளி இணைப்புகள்
* அதிகாரபூர்வ இணைப்பு 

பகுப்பு:ஐக்கிய அமெரிக்காவில் தமிழ் கல்வி
பகுப்பு:தமிழ்க் கல்வி மாநாடுகள்
பகுப்பு:2012 தமிழ் மாநாடுகள்
பகுப்பு:ஐக்கிய அமெரிக்காவில் தமிழ் மாநாடுகள்
ஆங்கில-ஈராக்கியப் போர்

**ஆங்கில-ஈராக்கியப் போர்** (*Anglo-Iraqi War*) என்பது  இரண்டாம் உலகப் போரின் போது ஐக்கிய இராச்சியத்துக்கும் ஈராக்கின் புரட்சி அரசுக்கும் இடையே நடைபெற்ற போர். மே 2-31, 1941 காலகட்டத்தில் நடைபெற்ற இப்போர் நடுநிலக்கடல், மத்திய கிழக்கு மற்றும் ஆப்பிரிக்க களத்தின் ஒரு பகுதியாகும்.

முதலாம் உலகப் போருக்குப்பின் பிரிட்டன் உலக நாடுகள் சங்கத்தின் அனுமதியோடு ஈராக்கை நிருவகித்து வந்தது. 1932 இல் ஈராக்கிற்கு தன்னாட்சி வழங்கி படிப்படியாக தனது படைகளை விலக்கிக் கொண்டது. ஈராக்கிய பிரதமர் நூரி அஸ்-சைத் ஒரு பிரித்தானிய ஆதரவாளர். அவரது ஆட்சியில் ஈராக் பிரித்தானியாவுடனும் பிற நேச நாடுகளுடனும் நட்புறவுடன் செயல்பட்டு வந்தது. இரண்டாம் உலகப் போர் மூண்டவுடன் நாசி ஜெர்மனியுடனான தூதரக உறவை முறித்துக் கொண்டது. ஆனால் மார்ச் 1940 இல் அஸ்-சைத் பதவியிலிருந்து இறக்கப்பட்டு தேசியவாதியான ரசீத் அலி பிரதமரானார். அவர் அச்சு நாட்டு ஆதரவாளர். அவரது நிருவாகத்தில் ஈராக் அச்சு நாடுகளுக்கு ஆதரவாகச் செயல்படத் தொடங்கியது. மத்திய கிழக்காசியாவில் அச்சு நாடுகளின் கூட்டணி நாடு போலவே செயல்பட்டது. ஆனால் ஜனவரி 1941 இல் ரசீத் அலியின் அரசு கவிழ்ந்து தாகா அல் ஹஷீமி பிரதமரானார். மீண்டும் ஈராக் நேச நாட்டு ஆதரவு நாடானது. ஆனால் ஏப்ரல் 1941 இல் ரசீத் அலி இராணுவ அதிகாரிகளுடன் துணையுடன் புரட்சி ஒன்றை ஏற்படுத்தி மீண்டும் ஆட்சியைக் கைப்பற்றினார். விடுதலைக்கு முன்பு பிரிட்டனுடன் செய்து கொண்ட ஒப்பந்தகங்களை ரத்து செய்ய முயன்றார். மேலும் பிரிட்டனுக்கு ஆதரவான மன்னராட்சி பதிலாளுனர் அப்துல்லாவையும் பதவியிலிருந்து அப்புறப்படுத்தினார். இதனால் கோபம் கொண்ட பிரித்தானியத் தலைவர்கள், படைபலத்தால் ஈராக்கைப் பணிய வைக்க முடிவு செய்தனர்.

ஏப்ரல் 1941 இல் ஈராக்குக்கு பிரித்தானிய தரை, கடல் மற்றும் வான்படைப் பிரிவுகள் பல அனுப்பப்பட்டன. இதனால் இரு தரப்புக்குமிடையே பேச்சுவார்த்தைகள் முறிந்து வெளிப்படையாகப் போர் மூண்டது. மே 2ஆம் தேதி ஈரக்கியப் படைகள் ஹப்பானியாவிலிருந்து வேந்திய வான்படைத் தளத்தை முற்றுகையிட்டன. இந்த முற்றுகையை முறியடிக்க பிரித்தானியப் படைகள் முயன்றன. அடுத்த சில வாரங்களில், ரசீத் அலி அரசுக்கு ஆதரவாக அச்சுப் படைகள் ஈராக்குக்கு அனுப்பப்பட்டன. நாசி ஜெர்மனி, பாசிச இத்தாலி, விஷி பிரான்சு ஆகியவை ரசீத் அலிக்கு ஆதரவாக படைப்பிரிவுகளையும் தளவாடங்களையும் ஈராக்குக்கு அனுப்பின. ஹப்பானியா முற்றுகையை முறியடிக்க பாலஸ்தீனத்திலிருந்து ஜெனரல் ஆர்ச்சிபால்டு வேவல் தலைமையில் ஒரு பிரித்தானியப் படை வடக்கிலிருந்து ஈராக் மீது படையெடுத்தது. இரு பிரிவுகளாக ஈராக்கினுள் முன்னேறி மே 17ம் தேதி ஹப்பானியா தளத்தை அடைந்து முற்றுகையை முறியடித்தது. இதே வேளை ஈராக்கின் தெற்கே பாஸ்ரா நகரிலிருந்து பிரித்தானியப் படைகள் ஈராக்கினுள் முன்னேறின. மே 18ம் தேதி ஃபல்லூஜா கைப்பற்றப்பட்டது. மே 27ம் தேதி பிரித்தானியப் படைகள் ஈராக்கியத் தலைநகர் பக்தாத்தை நோக்கி முன்னேறத் தொடங்கின. மே 31ம் தேதி பக்தாத் நகரம் சரணடைந்து போர் முடிவுக்கு வந்தது.

ரசீத் அலியின் அரசு கலைக்கப்பட்டு, அப்துல்லா மன்னராட்சி பதில் ஆளுனராக மீண்டும் நியமிக்கப்பட்டார். மேலும் ஒரு பிரித்தானிய ஆதரவு அமைச்சரவை ஈராக்கில் பதவியேற்றது.

## குறிப்புகள்



## மேற்கோள்கள்

*
* in 
*
*
*
*
*
*
*
*
*
*
*
*
*
*
*
*
*
*
* in 
* in 
*
* in 
*

பகுப்பு:நடுநிலக்கடல் களம் (இரண்டாம் உலகப் போர்)
பகுப்பு:1941 நிகழ்வுகள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
செவியியல்

**செவியியல்** (otology) என்பது மருத்துவத் துறையின் ஒரு பிரிவு ஆகும். இது காது மூக்கு தொண்டை மருத்துவத்தின் உட்பிரிவுகளுள் ஒன்றாகும். புறச்செவி, நடுச்செவி, உட்செவி ஆகியவற்றின் உடற்கூறு மற்றும் உடலியங்கியல் பற்றியும் அவற்றின் நோய்த்தோற்றவியல், நோயறிதல், மருத்துவம் ஆகியவை குறித்தும் இத்துறை அலசுகிறது.  

## மேற்கோள்கள்
 

பகுப்பு:மருத்துவம்
பகைவன்

**பகைவன்** 1997ல் வெளிவந்த தமிழ்த் திரைப்படம். இந்தப் படத்தின் முன்னணி கதாப்பாத்திரங்களில் அஜித் குமார், சத்யராஜ், அஞ்சலா ஜவேரி நடித்து உள்ளனர். இந்தப் படத்தில் ரஞ்சிதா,  நாகேஷ், கே. எஸ். ரவிக்குமார், விவேக் மற்றும் பலர் நடித்துள்ளனர். இந்தப் படம் ஆகஸ்ட் மாதம் வெளிவந்தது.

## நடிகர்கள்

* சத்யராஜ்
* அஜித் குமார்
* அஞ்சலா ஜவேரி
* ரஞ்சிதா
* நாகேஷ்
* கே. எஸ். ரவிக்குமார்
* மன்சூர் அலி கான்
* பாபு ஆண்டனி
* டெல்லி கணேஷ்
* விவேக்
* தாமு
## மேற்கோள்கள்

பகுப்பு:1997 தமிழ்த் திரைப்படங்கள்‎
பகுப்பு:அஜித் குமார் நடித்துள்ள திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
அஞ்சலா ஜவேரி

**அஞ்சலா சவேரி** இந்தியத் திரைப்பட நடிகை ஆவார். அவர் இந்தி, தெலுங்கு, மலையாளம், கன்னடம், தமிழ்த் திரையுலகில் நடித்துள்ளார். இவர் லண்டனில் பிறந்தவர்.மருத்துவ கல்லூரி மாணவியான இவர் படித்துக் கொண்டிருக்கும்போதே ஹிமாலய புத்ரா என்ற இந்தி படத்தின் மூலம் திரை வாழ்க்கையைத் தொடங்கினார் http://jayaramanganesh.tripod.com/beauties/id17.html.

## நடித்துள்ள படங்கள்

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:1972 பிறப்புகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
எலும்பியல்

**எலும்பியல்** *(osteology)* என்பது விலங்கினங்களின் எலும்புகளைப் பற்றிய அறிவியல் படிப்பு ஆகும். இது மானிடவியல் மற்றும் தொல்லியலின் உட்பிரிவுகளுள் ஒன்றாகும். **மனித எலும்பியல்** *(Human osteology)* என்பது மனித எலும்புகளைப் பற்றியதாகும். இது மனித உடற்கூறு இயலின் உட்பிரிவுகளுள் ஒன்றாகும். சட்டம் சார் மருத்துவ நிபுணர்களுக்கும் எலும்புகளைப் பற்றிய விரிவான அறிவு அவசியம் ஆகும். 

ஒன்று அல்லது சில எலும்புகளைக் கொண்டு அது எந்த விலங்கினதுடையது அந்த விலங்கின் வயது என்ன என்பதோடு அவ்விலங்கு ஆணா அல்லது பெண்ணா என்பதையும் எலும்பியல் வல்லுநர்கள் கண்டறிய முடியும்.

## மேற்கோள்கள்
* Bass, W. M. 2005. *Human Osteology: A Laboratory and Field Manual*. 5th Edition. Columbia: Missouri Archaeological Society. 
* Buikstra, J. E. and Ubelaker, D. H. (eds.) 1994. *Standards for Data Collection from Human Skeletal Remains*. Arkansas Archeological Survey Research Series No. 44.
* Cox, M and Mays, S. (eds.) 2000. *Human Osteology in Archaeology and Forensic Science*. London: Greenwich Medical Media.

பகுப்பு:மருத்துவம்
தமிழ்நாடு பதின்மப் பள்ளிகள் இயக்ககம்

**தமிழ்நாடு பதின்மப் பள்ளிகள் இயக்ககம்** (Directorate of Matriculation Schools, Tamil Nadu) தமிழ்நாடு மாநிலத்தில் உள்ள மெட்ரிகுலேசன் பள்ளிகளைக் கட்டுப்படுத்தும் ஓர் அங்கீகார மற்றும் ஆட்சி அமைப்பாகும். இந்தியாவிலேயே தனிப்பட்டநிலையில் 1971ஆம் ஆண்டுவரை தமிழ்நாட்டில் மட்டுமே பல்கலைக்கழகங்கள் இடைநிலைப்பள்ளிக் கல்வியையும் கட்டுப்படுத்தி வந்தன; அத்தகைய பள்ளிகளில் படித்தவர்கள் *மெட்ரிகுலேசன்* முறைமையில் படித்தவர்களாக அறியப்பட்டனர். தமிழ்நாட்டில் உள்ளப் பள்ளிகளில் ஏறத்தாழ 5% இந்த முறைமையின் கீழ் உள்ளன.

இந்தப் பள்ளிகளில் ஆங்கிலம் பயிற்றுமொழியாக உள்ளது. பத்தாவது வகுப்புவரை தனியான கல்வித்திட்டத்தின் கீழ் பயிலும் மாணவர்கள் உயர்நிலைக் கல்வியில் 11 மற்றும் 12வது வகுப்புகளில் தமிழ்நாடு இடைநிலைக் கல்வி வாரியத்தின் கல்வித்திட்டத்தை பின்பற்றுகின்றனர். பள்ளிகள் ஒவ்வொரு ஆண்டும் இணைத்துக்கொள்ளப் படுகின்றன

மாநிலத்தில் மாணவர்களுக்கு தரமான கல்வியை வழங்கும் நோக்கில் மெட்ரிகுலேஷன் பள்ளி இயக்ககம் தமிழகத்தில் அமைக்கப்பட்டது. தமிழ்நாட்டின் மொத்த பள்ளிகளில் சுமாா் 5 சதவீதம் மற்றும் ஒட்டுமொத்த மாணவர் எண்ணிக்கையில் 25 சதவீததிற்கும் அதிகமானவர்கள் தமிழ்நாடு மெட்ரிகுலேஷன் வாரியத்தின் கீழ் வருகிறாா்கள். இந்த வாரியத்தின் கீழ் படிக்கும் மாணவர்கள் பத்தாம் வகுப்பு வரை மெட்ரிகுலேஷன் பள்ளிகளின் வாரியத்தால் வடிவமைக்கப்பட்ட ஒரு தனித்துவமான பாடத்திட்டத்தைப் பின்பற்றுகிறாா்கள். தமிழ்நாடு மெட்ரிகுலேஷன் போர்டு பள்ளிகளின் 2005 - 2008 வரையிலான பாடத்திட்டம் மற்றும் அவற்றின் திருத்தம் ஒரு கட்டமாக நடைமுறைக்கு கொண்டு வரப்பட்டது. இதன் மூலம், பல மேக்ரோ மற்றும் மைக்ரோ நிலை மாற்றங்கள் அறிமுகப்படுத்தப்பட்டன. அதாவது 14 ஆண்டு பள்ளிப்படிப்பில் வயதுக்கு ஏற்ற கற்றல் உத்திகளுடன் தனித்துவமான நிலைகளாகப் பிரித்தல் மற்றும் அந்த நிலைகளுக்கு இடையில் தடையற்ற மாற்றங்களை வழங்குதல், முதன்மை கட்டத்திலேயே கணினிகளை அறிமுகப்படுத்துதல் என பல உள்ளன.

## மேற்கோள்கள்

## வெளியிணைப்புகள்
Homepage of the Directorate of Matriculation Schools, Tamil Nadu

பகுப்பு:தமிழ்நாட்டில் கல்வி
பகுப்பு:தமிழாக்கம் செய்ய வேண்டியுள்ள கட்டுரைகள்
க. சா. அரியநாயகம்

**க. சா. அரியநாயகம்** (**கபிரியல் சாமிநாதன் அரியநாயகம்**, 1934 - மே 9, 2000) ஈழத்தின் மூத்த எழுத்தாளர்களில் ஒருவர்.

## வாழ்க்கை
இவர் மட்டக்களப்பைப் பிறப்பிடமாகக் கொண்டவர். கல்முனை கிறிஸ்தவக் கல்லூரியில் கல்வி பயின்றவர். பிரித்தானியக் கடற்படையில் பொறியியல் பிரிவில் பணியாற்றியவர். இவரது இரு புதல்வர்கள் ஈழப்போராட்டத்தில் இணைந்து மாவீரர்களானவர்கள்.

## எழுத்துலகில்
இவர் ஆரம்பத்தில் பிரித்தானியக் கடற்படையில் பொறியியல் பிரிவில் பணியாற்றி இருந்தாலும், எழுத்தின் மீதான ஆர்வத்தினால் குறுகிய காலத்தில் அப்பணியை விடுத்து தேசாபிமானி பத்திரிகையுடன் இணைந்து கொண்டார். தொடர்ந்த காலங்களில் தினகரன் பத்திரிகைக்கு ஏராளமான சிறுகதைகளும், கட்டுரைகளும் எழுதி வந்தார். இரண்டாம் ஈழப்போரின் ஆரம்பத்துடன் திருமலையிலிருந்து இடம்பெயர்ந்து சுதந்திரபுரம், உடையார் கட்டில் வசித்து வந்தார். இவர் எழுதிச் சேர்த்து வைத்திருந்த பல படைப்புகளையும், நூல்களையும் இவ் இடப்பெயர்வுகளின் போது கடலிலே தொலைத்து விட்டு வருந்திக் கொண்டிருந்தார். 1997 இன் பிற்பகுதியில் ஈழநாடு பத்திரிகைக்கு எழுதத் தொடங்கியதன் மூலம் இலக்கிய உலகில் மீள் பிரவேசம் செய்த இவர் மிகக் குறுகிய காலத்தில் சிறுகதைகள், கட்டுரைகள், விமர்சனங்கள் என நிறையவே எழுதியதுடன், தனது இறுதிக்காலம் வரை தீவிரமாகவும் எழுதிக் கொண்டிருந்தார். இவரது இறுதிப் படைப்பு இரண்டு தலைமுறைகள் என்ற நாவல்.

## வெளி வந்த நூல்களில் சில
* இரண்டு தலைமுறைகள் (நாவல்)

பகுப்பு:ஈழத்து எழுத்தாளர்கள்
பகுப்பு:2000 இறப்புகள்
பகுப்பு:1934 பிறப்புகள்
2011 மும்பை குண்டு வெடிப்புகள்

**13 சூலை 2011 மும்பை குண்டு வெடிப்புக்கள்** () இந்திய நிதிமையமான மும்பை நகரில் சூலை 13, 2011 அன்று மாலை இந்திய சீர்தர நேரம் 18:54 இற்கும் 19:06 இற்கும் இடையே மூன்று இடங்களில் (சவேரி பசார், ஓப்பரா அவுசு மற்றும் மேற்கு தாதர்) தொடர் குண்டு வெடிப்புகள் நிகழ்ந்ததைக் குறிப்பதாகும். சான்டாகுரூசு பகுதியில் நான்காவது குண்டு கண்டறியப்பட்டு சமயத்தில் செயலிழக்கச் செய்ததாகவும் கூறப்படுகின்றது. 17-18 பேர் இறந்திருப்பதாகவும் 141 பேர் காயமடைந்திருப்பதாகவும்  அறிவிக்கப்பட்டது.

## மேற்கோள்கள்

## வெளியிணைப்புகள்

* Photo Gallery . IBNLive.
* Mumbai Blast Coverage , Published by Chris Augeri.

பகுப்பு:மும்பையில் தீவிரவாதத் தாக்குதல்கள்
பகுப்பு:2011 நிகழ்வுகள்
நல்வழி

**நல்வழி** ஔவையார் இயற்றிய ஒரு தமிழ் நீதி நூல். மக்கள் தம் வாழ்க்கையில் பின்பற்ற வேண்டிய நல்வழிகளை நேரிசை வெண்பாவில் இந்நூல் எடுத்துரைப்பதால் இப்பெயர் ஏற்பட்டது.

இந்நூலின் கடவுள் வாழ்த்துப் பாடல்:

இதில் குறிப்பிடப்படும் “கரிமுகத்துத் தூமணி” பிள்ளையார். இதில் மொத்தம் 41 பாக்கள் உள்ளன.

## மேற்கோள்கள்
*தமிழ் இணையக் கல்விக்கழகப் பாடநூல்

## வெளி இணைப்புகள்
* விக்கிமூலம் திட்டத்தில் நல்வழி
* பாலும் தெளிதேனும்

பகுப்பு:தமிழ் அற நூல்கள்
வேலணையூர் சுரேஷ்

**வேலணையூர் சுரேஷ்** (**இராமச்சந்திரன் சுரேஷ்**) ஈழத்துக் கவிஞரும், பாடலாசிரியரும் ஆவார். இவர் தமிழீழ விடுதலைப் போராட்டத்திற்கு தன் கவிதைகளால் பங்காற்றியவர். போராளிக் கலைஞர்களால் *இளங்கவிஞர்* என வர்ணிக்கப்பட்டவர்.

## வாழ்க்கைக் குறிப்பு

இவரின் தாயார் வேலணை கிழக்கு பெருங்குளத்தைச் சேர்ந்தவர், தந்தையார் மண்கும்பானைச் சேர்ந்தவர். இவ்விருவருக்கும் புதல்வராகிய இவர், வேலணை கிழக்கு பெருங்குளத்தைப் பிறப்பிடமாகக் கொண்டவர். அத்துடன், யாழ். பல்கலைக்கழகத்தில் பொருளியல்துறையில் பட்டம் பெற்றவர்.

## இவர் எழுதிய ஈழப்போராட்டப் பாடல்களில் சில
# விழிகளை மூடிக் குழிகளில் உறங்கும் வீரக்குழந்தைகளே
# முல்லைமண் எங்களின் வசமாச்சு
# நெஞ்சம் எண்ணி உருகுதே
# வாசலில் வீசிடும் பூங்காற்று
# ஒரு காலை புகுந்தனவே எங்களூரில் ஆமி
# மூசுமலை பேசவில்லையோ
# கடலில் எழுதிடும் சரிதங்கள்
# முன்பொரு காலம் ஊரிருந்தோமே
# மெல்ல வந்து மேனிதொடும் இந்த மண்ணின் குரல் காதில் விழும்
# யாரென்று நினைத்தாய் எம்மை
# கைகளில் விழுந்தது கிளிநொச்சி
# வெற்றிக்கொடி கையில் எடு
# கொடிகட்டிப் பறக்குது கடற்புலி
# ஏனோ இடி விழுந்தது எந்தன் தலையிலே
# வீரம் விளைபூமி நம்ம மட்டக்களப்பு
# காற்றுக்கும் கைகுலுக்கும்
# வைத்த குறி தவறாது
# உரித்தான வாழ்வுக்கு உயிர்தந்த தியாகத்தால்
# சிட்டு சிட்டு சிட்டு ஈழமண்ணில் பூத்த மொட்டு
# தேசத்தின் குரலே அண்ணன் நேசித்த உறவே
# அலையை அலையைப் பார்த்துப் பார்த்து விழிகள் பூத்தது
# மனமே மனமே மறந்து விடாதே
# கண்ணிவெடி காலுக்குள்ளே எண்ணிப்பாரு
# பெய்யுதே மழை கண்ணிலே அண்ணனே அருகில் இல்லையே
# தாண்டிக்குளம் தாண்டிப் போகும் செல்லையா
# பூங்கொடியாய் இருந்தாய் இன்று புயல் வடிவாய் நிமிர்வாய்
# சாவுகள் கூடி ஊர்வலம் போகும் வீதியில் எங்களின் பயணம்
இவற்றுள் சில.

## இவரது பாடல்கள் இடம்பெற்ற இறுவெட்டுகள் சில
* வானம் தொடும் தூரம்
* கடற்கரும்புலிகள் பாகம் 07
* அலை பாடும் பரணி (2004)
* எமையாளும் மகாமாரி (2012)
* கைதடி வடக்கு கயிற்றசிட்டி கந்தன் புகழ்மாலை
* இலந்தைக்காடு சிவன் இசையமுதம்
* நவிண்டில் - கியாந்தோட்டம் சுந்தர ஐயப்பன் இசைமாலை
* ஐயப்ப நாதா சரணம்
* நல்லூர் வடக்கு ஸ்ரீ சந்திரசேகரப் பிள்ளையார் தெய்வீக கானங்கள் - 2
* கற்பகவிநாயகர் அருளமுதம் (இலண்டன் வோல்தம்ஸ்ரோ கற்பக விநாயகர் மீது பாடப்பெற்ற பாடல் இறுவெட்டு)
* கருணை மழையே கனகதுர்க்கா (இலண்டன் ஈலிங் அம்மன் மீது பாடப்பெற்ற பாடல் இறுவெட்டு)
* கச்சேரி கிழக்கு கடுக்காயம்பதி ஸ்ரீ ஞான வைரவர் ஆலயம் பக்திமாலை
இவற்றுள் சில.

## வெளிவந்த நூல்கள்
* களத்தீ  (கவிதைத் தொகுப்பு, நவம்பர், 1992, விடுதலைப்புலிகள் அரசியல்துறை வெளியீடு)
* உலராத மண் (கவிதைத் தொகுப்பு, 1995)
* கிளுவம் வேலியும் கிடுகுத் தட்டியும் (கவிதைத் தொகுப்பு, 2015)
* பிள்ளைத் தமிழின்பம் (குழந்தைப் பாடல்கள், 2015)
* பாட்டாலே பரவசம் (பக்திப் பாடல்களை உள்ளடக்கிய பாடலாக்கத் தொகுப்பு, 2017)

## மேற்கோள்கள்

பகுப்பு:தமிழீழ விடுதலைப் போராட்டக் கலைஞர்கள்
பகுப்பு:ஈழத்துப் பாடலாசிரியர்கள்
பகுப்பு:ஈழத்துக் கவிஞர்கள்
பகுப்பு:ஊர்ப் பெயரால் அறியப்படும் மக்கள்
கைவினை வெடி குண்டு

**கைவினை வெடிகுண்டு ** (improvised explosive device, **IED**) அல்லது **தெருவோர குண்டு** என்பது கைவினையாக வீடுகளில் செய்யப்பட்டு, வழமையான படைத்துறை சண்டைகளைப் போலன்றி மாற்றுவழிகளில் செயல்படுத்துகின்ற வெடிகுண்டுகளாகும். வழமையான படைத்துறை ஆயுதங்களை, காட்டாக எறிகணைகளை, வெடிக்கவைக்கும் இயங்குமுறையோடு இணைத்தும் உருவாக்கப்பட்டிருக்கலாம்.

இத்தகைய கைவினை வெடிகுண்டுகளை தீவிரவாதிகள் செயல்படுத்தலாம்; அல்லது வழமையில்லா போர்களில் கொரில்லாப் போர்முறையில் போராளிகளும் அதிரடி படைகளும் தங்கள் சண்டைக்களங்களில் பயன்படுத்தலாம். இரண்டாவது இராக் போரின்போது கைவினை வெடிகுண்டுகள் வெகுவாகப் பயன்படுத்தப்பட்டன; 2007ஆம் ஆண்டு இறுதியில் இராக்கில் இறந்த கூட்டுப் படையினரில் 64% கைவினை வெடிகுண்டுகளுக்கே பலியாயுள்ளனர். ஆப்கானிஸ்தானிலும் கிளர்ச்சிக்காரர்கள் இவ்வகை வெடிகுண்டுகளால் 2001 முதல் இன்றுவரை 66% கூட்டுப் படையினரை அழித்ததாக மதிப்பிடப்படுகிறது.

தமிழீழ விடுதலைப் புலிகள் இலங்கையின் படைத்துறை இலக்குகளை நோக்கி இத்தகைய வெடிகுண்டுகளையே பயன்படுத்தினர். இந்தியாவிலும் தீவிரவாத தாக்குதல்களில் கைவினை வெடிகுண்டுகள் பயன்படுத்தப்பட்டுள்ளன.

## மேற்கோள்கள்

## வெளியிணைப்புகள்
* IED News  at DefenceTalk
* CFR-TV Episode 7  – video of a blue VBIED detonated from a distance
* iFilm video of vehicle struck by IED 
* Transcript of PBS ''Frontline'' episode ''Private Warriors''
* Defense Update  – the use of IED in Asymmetric Warfare
* Defense Update – protection against IED
* Defense Update  – protected vehicles
* Defense Update  – Israeli IED Neutralizer
* IED Definition Structure Applied to the CBRN Threats (p9-11)
* IEDs and the futility of increased armor 
*  Strategy for Countering IEDs - Chris Hunter 
* Clearing Bombs in Afghanistan  - slideshow by *[[Life magazine]]*

பகுப்பு:வெடிபொருள்கள்
நோர்வேத் தமிழர் அமைப்புகள்

* நோர்வே ஈழத் தமிழர் அவை 
* Tamil resource and guidance centre 
* நோர்வே தமிழ்ச்சங்கம் 
*ஈழத்தமிழர் சங்கம் - றூகலாண்ட்
*ஈழத்தமிழர் சங்கம் - துரண்கெய்ம்
*ஈழத்தமிழர் சங்கம் - ஹோர்டலாண்ட்
*உலக தமிழர் பண்பாட்டுக் கழகம்
*ஓலசுண்ட் தமிழ்ச் சங்கம்
*தமிழ், நோர்வே மக்கள் இணைவுகூடம்
*தமிழ் அகதிகளுக்கான நடவடிக்கைக்குழு 
*நோர்வே தமிழ் அமைப்புகளின் ஒன்றியம்
*தமிழர்களுக்கான ஆதரவுக்குழு
*தமிழர் இளையோர் ஒருங்கிணைப்புக்குழு
*தமிழர் ஒருங்கிணைப்புக்குழு
*தமிழர் விளையாட்டுப்பிரிவு
*தமிழ் அகதிகள் புனர்வாழ்வுக் கழகம்
*தமிழர் புனர்வாழ்வுக் கழகம்
*நோர்வே கலைபண்பாட்டுக் கழகம்
*கலைபண்பாட்டுக்கழகம் - ஸ்ரவாங்கர்
*நோர்வே தமிழர் சுகாதார அமைப்பு 
*தமிழ் இளையோர் அமைப்பு
*தமிழ் மகளிர் அமைப்பு
*தமிழர்வள ஆலோசனை மையம்
*மூத்தோர் முற்றம்
*தமிழ் இளைஞர் அமைப்பு
*தமிழ்ச் சிறுவர் - இளையோர் விளையாட்டுக்கழகம்
*சுண்மோற தமிழ்க் கலாசார சங்கம்
*பொருண்மிய மதியுரையகம்
*அஸ்கர் பாறும் தமிழர் இணையம்
*அஸ்கர் பாறும் தமிழர் ஒன்றியம்
*பின்மார்க் தமிழர் ஐக்கிய முன்னணி
*தமிழ் மாதர், சிறுவர் ஒன்றியம் - துரண்கெய்ம்
*போட்ஸ்பியுர் தமிழ்ச் சங்கம்
*வார்டோ தமிழ்ச் சங்கம்
*வாட்சோ தமிழ்ச் சங்கம்
*மோல்டே தமிழ் கலை கலாச்சார மன்றம்
*பாரதி மன்றம்
*தமிழ் மன்றம்
*Tverr politiske støtte gruppe for tamiler i srilanka
*தமிழிசை நிலையம்
*என். ரி. பிக்சர்ஸ்

## தமிழ் கல்விச்சாலைகள்
* [[அன்னைபூபதி தமிழ்க்கலைக்கூடம்]] 
*அவ்வை தமிழ்ப்பாடசாலை
*அறிவாலயம்
*உதவிப் பாடத்திட்டம்
*தமிழ்ச்சிறுவர் பாடசாலை - பேர்கன் 
*சிறுவர் மன்றம் (பாடசாலை) - துரண்கெய்ம்
*தமிழ்ச்சிறுவர் பாடசாலை - ஸ்ரவாங்கர்
*முத்தமிழ் அறிவாலயம்

## சமய நிறுவனங்கள்
*ஒஸ்லோ கிறிஸ்தவ சபை
*கத்தோலிக்க ஆன்மிக பணியகம்
*பேர்கன் தமிழ் கத்தோலிக்க ஆன்மிக பணியகம்
*தக்சாயினி குருகுலம்
*ஜெயதேவி துர்க்கை அம்மன் ஆலயம்
*இந்துப் பாடசாலை
*சிவசுப்பிமணியர் கோயில்
*சிறீ சிவசப்பிரமணியர் கோயில்
*சிறீ தில்லர் கணேசர் கோயில்
*மோல்ட இந்து ஆலயம்
*றோகலாண்ட் இந்து ஒன்றியம்
*தமிழ் கத்தோலிக்க ஒன்றியம்
*ஓலசுண்ட் விநாயகர்
*தமிழ் திருமுழுக்கு சபை

## தமிழ் இசைக்குழுக்கள்
*இளம்புயல்
*கலை பண்பாட்டுக்கழக இசைக்குழு
*ஷைன்
*ட்றீம்ஸ்
*த றூட்ஸ்
*யாழிசை (யாழ் ஸ்ரார்ஸ்)
*மாலதி

## வானொலி சேவைகள்
*தேன் தமிழோசை - பேர்கன் (1991 ஆம் ஆண்டு முதல் பேர்கனில் இயங்கி வந்திருக்கும் இந்த வானொலிச் சேவை 29.10.2011 அன்று தனது 20 ஆண்டு நிறைவு விழாவை நடத்தியது.)

## உசாத்துணை
* நூல்:*நோர்வேயில் வேர்விட்ட விழுதுகள்*; ஆசிரியர்: சாத்யகி

பகுப்பு:நோர்வேத் தமிழர் அமைப்புகள்
அருங்கலச்செப்பு

**அருங்கலச்செப்பு** ஒரு தமிழ் நீதி நூல். 
பன்னிரண்டாம் நூற்றாண்டைச் சேர்ந்த இந்நூல் பெயர் தெரியாத சமண முனிவர் ஒருவரால் இயற்றப்பட்டது. 
இதில் 180 குறள் வெண்பாக்கள் உள்ளன. 
‘ரத்ன கரண்ட சிராவகாசாரம்’ என்னும் வடமொழி நூலின் மொழிபெயர்ப்பு இது என்று கருதப்படுகிறது.  
இந்நூல் சமண இல்லறத்தார் பின்பற்ற வேண்டிய கடமைகளைக் கூறுகிறது.
*இந்த நூலின் காலம் 12ஆம் நூற்றாண்டு.
## நூலின் பாங்கு
* 'அருங்கலச் செப்பு' என்னும் தனது நூலின் பெயரைத் தானை 3 இடங்களில் குறிப்பிடுகிறது.
* திருக்குறள் ஒன்றை அப்படியே எடுத்தாள்கிறது.
* சற்காட்சி, நன்ஞானம், நல்லொழுக்கம் என அறத்தை இந்நூல் பகுத்துப் பார்க்கிறது. நல்லொழுக்கத்தை இல்லறம், துறவறம் எனப் பகுத்துக்கொண்டுள்ளதுந
* கிறிஸ்துவுக்கு முன் இந்தியாவின் வடபகுதியில் தோன்றிய பஞ்சத்தின்போது தென்னாட்டுக்குப் பிழைக்க வந்த சமணர் மைசூர் சிரவண பெள்குளம் என்னுமிடத்தில் தங்கி, 'திரமிள சங்கம்' ஒன்றைத் தோற்றுவித்தனர். இவர்களின் பிரிவுகளில் ஒன்று 'நந்தி' கணம். இது 'அருங்கலான்வயம்' என்னும் பெயராலும் வழங்கப்பட்டது. இந்த மரபினரில் ஒருவர் இந்த நூலைச் செய்தவர் ஆகலாம்.
* வடசொற்களை இந்நூல் பாகத-மொழி வடிவில் தமிழ்ப்படுத்தியுள்ளது.
: இந்திரியம் - இந்தியம்
: பிரமச்சாரி - பம்மன்
: பிரமாதம் - பாமாதம்
: மோகம் - மோவம்
: விரதம் - வதம்
: விஷ்ணு - விண்ணு

## மேற்கோள்கள்
*தமிழ் இணையக் கல்விக்கழகப் பாடநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, மற்றும் 2, 2005

## அடிக்குறிப்புகள்

பகுப்பு:தமிழ் அற நூல்கள்
பகுப்பு:சமணத் தமிழ் இலக்கியங்கள்
பகுப்பு:12 ஆம் நூற்றாண்டுத் தமிழ் நூல்கள்
குந்தா நீர்மின்னாக்கத் திட்டம்

தமிழகத்தின் உள்ள நீலகிரிமாவட்டத்தில் அமைந்துள்ள **குந்தா நீர்மின்னாக்கத் திட்டம்**, காமராசர் அரசால் நீலகிரி மலைகளிலிருந்து வரும் குந்தா ஆற்றில் கட்டப்பட்டது. இத்திட்டத்தின் கீழ் ஐந்து மின்னாக்க நிலையங்கள் நிறுவப்பட்டுள்ளன. இவற்றால் உற்பத்தியாகக் கூடிய மின்சக்தியின் மொத்த அளவு ஏறத்தாழ 500 மெகா வாட் ஆகும். ஒரு மெகாவாட் என்பது 10 இலட்சம் யூனிட்டுகளை கொண்டதாகும். கொழும்புத் திட்டத்தின்கீழ் இந்தியா, கனடா நாடுகளின் கூட்டுறவால் இப்பெரிய திட்டம்உருப்பெற்றது.

இத்திட்டத்திற்காக கனடா அரசு 4.3 கோடி டாலர்கள் நிதி உதவி அளித்தது. கனடாவின் இவ்வுதவிக்கு நன்றி தெரிவிக்கும் முறையில் ஐந்து மின்னாக்க நிலையங்களுக்கும் கனடா மின்னாக்க நிலையங்கள் என்றே பெயர் சூட்டப்பட்டுள்ளது.

### குந்தா ஆறு
அவலாஞ்சி, எமரால்டு என்னும் இரண்டு காட்டாறுகள் தேவபெட்டா, கரைக்கடா, கௌலின் பெட்டா, போர்த்திமந்து என்ற 8000அடி உயரமலைகளினிடையே ஒடி ஒன்றாகக் கலந்து குந்தா ஆறு என்ற பெயரினைப் பெறுகிறது.

6000 அடி உயரத்தில் சில்ல அள்ளா என்ற ஆறும், அதன்கீழே கனர அள்ளா, கௌளி முளி அள்ளா, பெகும்ப அள்ளா என்ற சிற்றாறுகளும், குந்தாவுடன் இணைகின்றன. குந்தா ஆறு இறுதியில், பவானியில் கலக்கிறது.

### அமைவு
அவலாஞ்சி எமரல்டு ஆகியவற்றின் குறுக்கே அணையிட்டுத் தேக்கப்பெற்ற நீர்ப்பிடிப்பின் மொத்த அளவு 550 கோடி கன அடி ஆகும். மேல் பவானியில் கட்டப்பட்டுள்ள அணையின் தேக்கம் 357.2 கோடி கனஅடி ஆகும். அவலாஞ்சி, எமரல்டு தேக்கங்களை 2367 அடி நீளமுள்ள சுரங்க வாய்க்கால் ஒன்றிணைக்கின்றன. இதைப் போலவே, மின்னாக்க நிலையங்களுக்குத் தண்ணீரைச் செலுத்தும் பொங்கு தொட்டிகளையும், நீர்த் தேக்கங்களையும் சுரங்க வாய்க்கால்களே இணைக்கின்றன.

### பயன்கள்
இத்திட்டத்தின் மூலம் உற்பத்தியாகும் மின்சாரமானது, துடியலூர், சேலம், ஈரோடு, மதுரை, வில்லிவாக்கம்ஆகிய ஊர்களிலுள்ள அடிமின்நிலையங்களுக்கு 10, 230 கிலோ வோல்ட் கம்பிகளின் மூலம் கொண்டு செல்லப்படுகிறது.இவ்வணையால் மலைவாழ் மக்களின் உழவுத்தொழிலுக்கும், வீடுகளுக்கும் மின்சாரமும், நீரும் கிடைக்கிறது. மேலும், சில தொழிற்சாலைகளும் பயன்பெறுகின்றன.

மூன்றாம் மின்னாக்க நிலையத்தின் உருளைகளை, இயக்கிச் செல்லும் கழிவு நீரும் வீணாகமல் இருக்கத் திட்டமிட்டுள்ளனர்.பவானி ஆற்றின் மேல் கட்டப்பட்டுள்ள வெங்கட்டராமன் அணையில் (பில்லூர்)தேக்கப்பட்டு, அது மேலும், இரண்டு மின்னாக்க நிலையங்களை இயக்கப் பயன்படுத்தப் படுகிறது.

**வெங்கட்டராமன் அணை** கல்லினால் கட்டப்பட்டது. அணையின் மேற்புற நீளம் 1170 அடி:அகலம் 21 அடி. மேலே வண்டிப் பாதை ஒன்றினையும் அமைத்துள்ளனர். இத்தேக்கத்துக்குள் பாயும் நீர், சுமார் 460 சதுரமைல் பரப்பிலிருந்து வடிந்து வருகின்றது. தேக்கம் மொத்தம் 156.8 கோடி கனஅடி நீரைக் கொள்ளக் கூடியதாக உள்ளது.
## மேற்கோள்கள்

பகுப்பு:நீலகிரி மாவட்டத்திலுள்ள அணைகள்
பகுப்பு:தமிழ்நாட்டு நீர்மின்னாக்கத் திட்டங்கள்
அறநெறிச்சாரம்

**அறநெறிச்சாரம்** என்பது ஒரு தமிழ் நீதி நூல். அறத்தின் வழியைப் பிழிந்து சாரமாகத் தருவதால் இப்பெயர் ஏற்பட்டது. பதின்மூன்றாம் நூற்றாண்டைச் சேர்ந்த இந்நூல் **முனைப்பாடியார்** என்னும் சமண முனிவர் ஒருவரால் இயற்றப்பட்டது. இதில் 226 வெண்பாக்கள் உள்ளன.

## பாடல் - எடுத்துக்காட்டு
* செருக்கு எட்டும் பயன்படாது

அறிவுடைமை, மீக்கூற்றம், ஆன குலனே,
உறுவலி, நல்தவம், ஓங்கிய செல்வம்
பொறிவனப்பில், எம்போல்வார் இல்என்னும் எட்டும்
இறுதிக்கண் ஏமாப்(பு) இல 

*தாய்

காலொடு கைஅமுக்கிப் பிள்ளையை வாய்நெறித்து
பாலொடு நெய்பெய்யும் தாய்அனையர் 

* உயிருக்கும் கூத்தாடிக்கும் சிலேடை

அங்கம் அறஆடி அங்கே படம்மறைத்து
அங்கே ஒருவண்ணம் கோடலால் - என்றும்
அரங்காடு கூத்தனே போலும் உயிர்தான்
நுழன்றாடு தோற்றப் பொலிவு 


## மேற்கோள்கள்
*தமிழ் இணையக் கல்விக்கழகப் பாடநூல்
* நீதிநூறு கொத்து,இரண்டாம் பாகம், சென்னை வள்ளுவர் பண்ணை வெளியீடு, 2003

## அடிக்குறிப்புகள்

பகுப்பு:தமிழ் அற நூல்கள்
பகுப்பு:சமணத் தமிழ் இலக்கியங்கள்
பகுப்பு:13 ஆம் நூற்றாண்டுத் தமிழ் நூல்கள்
நீதி நெறி விளக்கம்

** நீதி நெறி விளக்கம்** ஒரு தமிழ் நீதி நூல். குமரகுருபரர் இயற்றிய இந்நூல 17-ஆம் நூற்றாண்டைச் சேர்ந்தது. இளமை, செல்வம், யாக்கை ஆகியவற்றின் நிலையாமை, கல்வியின் சிறப்பு,  துறவியர் பின்பற்ற வேண்டியன, செய்யக் கூடாதவை ஆகியவற்றை எடுத்துரைக்கிறது.  இதில் கடவுள் வாழ்த்துப் பாடல் உட்பட 102 செய்யுள்கள் உள்ளன.மதுரையை ஆண்ட திருமலை மன்னரின் விருப்பத்திற்கு ஏற்ப இந்நூலைக் குமரகுருபரர் இயற்றினார். இந்நூலிலுள்ள கருத்துகள் திருக்குறள் கருத்துகளை அடியொற்றியவை. எனவே இந்த நூல் திருக்குறளின் சாரம் என்று அழைக்கப்படுகிறது.

* மடம் கொன்று அறிவகற்றும் கல்வி.
* நீர் மேல் குமிழி இளமை. நிறைந்த செல்வம் வந்துபோகும் அலையைப் போன்றது. நீர்மேல் எழுத்து போன்றது உடல்.
* மலரவன் வண்தமிழ் கற்ற புலவருக்கு ஒப்பாக மாட்டான்.
* கற்புடைய மகளிருக்குக் கணவனே தெய்வம். குழந்தைகளுக்குப் பெற்றோரே தெய்வம். மாணவனுக்கு ஆசிரியரே தெய்வம். எல்லோருக்கும் முருகனே தெய்வம்.
* தன் கடமையைக் கண்ணனாகப் போற்றுவோர் தன் மெய்வருத்தம் பாரார் பசி நோக்க மாட்டார். 
இதுபோன்ற பல்வேறு கருத்துகளை இந்த நூல் எடுத்தியம்புகிறது.

## மேற்கோள்கள்
*தமிழ் இணையக் கல்விக்கழகப் பாடநூல்

பகுப்பு:தமிழ் அற நூல்கள்
பகுப்பு:17 ஆம் நூற்றாண்டுத் தமிழ் நூல்கள்
நன்னெறி (நூல்)

**நன்னெறி** ஒரு தமிழ் நீதி நூல். மக்களை நல்வழி படுத்தும் நன்னெறிகளை எடுத்துரைப்பதால் இப்பெயர் ஏற்பட்டது. இதனை இயற்றியவர் சிவப்பிரகாசர். நாற்பது பாடல்கள் கொண்ட இந்த நூல் பதினேழாம் நூற்றாண்டைச் சேர்ந்தது. நட்பு, இன்சொல் பேசுவதன் சிறப்பு, கல்வியின் மேன்மை, அறிஞர்களின் உயர்வு, பெரியோர் பெருமை, உதவிசெய்து வாழ்வதன் சிறப்பு, ஆணவம் கூடாது முதலிய நன்னெறிகளைச் சொல்கிறது.

இந்நூலின் பாடல்களைச் சிவப்பிரகாசர் கடற்கரை மணலில் எழுதப் பின் அவரின் சீடர்கள் அவற்றை ஏடுகளில் பதிவு செய்தனர் என்று இதன் முன்னுரை சொல்கிறது. இந்நூலின் பாடல்கள் அனைத்தும் மகடூஉ முன்னிலை அமைப்பில் (பெண் ஒருத்தியை அழைத்துச் சொல்வது போல) அமைந்துள்ளன.

## மேற்கோள்கள்

*தமிழ் இணையக் கல்விக்கழகப் பாடநூல்

## வெளி இணைப்புகள்
* நூலகம் தளத்தில் நன்னெறி

பகுப்பு:தமிழ் அற நூல்கள்
கரிக்கோல்

**கரிக்கோல்** அல்லது **காரெழுதுகருவி** (*pencil*) என்பது ஒரு குறியிடும் உள்ளகமும் நெகிழி அல்லது மரத்தால் ஆன வெளியுறையும் கொண்ட ஒரு எழுதும் அல்லது கலைச் சாதனம் ஆகும். வெளியுறையானது கரிக்கோலை உடையாமல் இருக்கவும் பயனரின் கைகளுக்கு சிரமம் உண்டாகாமல் இருக்கவும் அமைகிறது.
  
கரிக்கோல்கள் தேய்வு மூலம் குறியிடும் உள்ளகம் காகிதத்தின் மேல்பரப்பில் ஒட்டி குறிகளை ஏற்படுத்துகின்றன. கரிக்கோல்கள் பெரும்பாலும் களிமண் மற்றும் எழுதுகரியால் (Graphite) ஆன உள்ளகத்தால் ஆனவை. இக்குறிகளை எளிமையாக அழிப்பான்கள் மூலம் அழிக்கக்கூடியவை. எழுதுகரி கரிக்கோல்கள் (Graphite Pencils) வரைவதற்கும் எழுதுவதற்கும் பயனாகின்றன. வண்ணக் கரிக்கோல்களில் (Colour Pencils) மெழுகு கலக்கப்படுகின்றன. இவை பளப்பளப்பான குறிகளை விடுவிக்கின்றன. பெரும்பாலுமான கரிக்கோல்களின் வெளியுறை மரத்தால் ஆனவை. கரிக்கோலைப் பயன்படுத்த, வெளியுறை சீவிவிடப்பட்டு நுனி கூர்மைப்படுத்தப்படுகிறது. .
  
பொறிமுறைக் கரிக்கோல்கள் (Mechanical Pencils) நெகிழியால் ஆன வெளியுறை கொண்டுள்ளன. இவைகளில் ஒரு பொத்தான் மூலம் எழுதுகரி உள்ளகத்தை வெளியில் நீட்டவோ அல்லது மீள்ப்படுத்தவோ செய்யப்படுகிறது.

கரிக்கோலின் மையத்தில் உள்ள கருமை நிறத்தினை ஈயம் என பலர் தவறாகக் கருதுகின்றனர். ஆனால் கரிக்கோள்கள் ஈயம் என்ற தனிமத்தைக் கொண்டிருக்கவில்லை.      ஜெர்மன் ( *Bleistift* ), ஐரிஷ் ( *peann luaidhe* ), அரபு (قلم رصاص *qalam raṣāṣ* ) மற்றும் வேறு சில மொழிகளில் கரிக்கோளுக்கான வார்த்தைகள் *ஈயப் பேனாவைக்* குறிக்கின்றன.

## வரலாறு
ரோமானியர் காலத்தில் எழுதுவதற்கு 'ஸ்டைலஸ்' எனப்படும் ஒரு நீண்ட, கூரான உலோகத்துண்டு பயன்படுத்தப்பட்டது. அது காகிதத்தில் மெல்லிய, ஆனால் படிக்கக்கூடிய தடத்தை  உருவாக்கியது. பின்னர் உலோக ஸ்டைலசுக்குப்  பதிலாக காரீயத்தால் ஆன எழுதுகோல்கள் பயன்படுத்தப்பட்டன. அதனால்தான் பென்சில்கள் இன்றும் 'லெட்' பென்சில்கள் என்று அழைக்கப்படுகின்றன. இங்கிலாந்தில் 1500களில் எழுதுகரி படிவு கண்டறியப்பட்டு செம்மறியாடுகளைக் குறியிடுவதற்கு பயன்பட்டது. இக்குறிப்பான எழுதுகரிப் படிவு தூய்மையாகவும் திண்மையாகவும் இருந்ததால் இதனை வைத்து குச்சிகள் செய்யப்பட்டன.  பின்னர் காரீயத்துக்குப் பதிலாக 1564 ல் முதல் முறையாக இங்கிலாந்தில் எழுதுகரியால் ஆன குச்சி பயன்படுத்தப்பட்டது.எழுதுகரியானது காரீயத்தை விட கரிய எழுத்துகளை உருவாக்கியதால் அந்த எழுத்துக்கள் படிப்பதற்கு எளிதாக இருந்தன.  நவீனக்கால தச்சரின் கரிக்கோலின் அச்சுப்படி ஸிமோனியோ மற்றும் லிண்டானியா பெர்னாக்கோட்டி என்கிற இத்தாலியத் தம்பதிகளால் படைக்கப்பட்டது. 1795 ல் நிக்கோலாஸ் ஜாக்ஸ் கான்ட்டே முதன்முதலாக களிமண்ணையும் எழுதுகரியையும் கலந்தார். இக்கலவையின் விகிதாச்சாரத்தை மாற்றுவதன் மூலம் எழுதுகரிக் கம்பியின் கடினத்தை மாற்றலாம் என அறிந்தார். கரிக்கோல் தயாரிப்பு முறை 1790 ல் ஜோஸெஃப் ஹார்ட்மூத் என்கிற ஆஸ்திரியரால் வளர்க்கப்பட்டு இன்றுவரை பயன்படுத்தப்படுகிறது.

## தரம்பிரித்தல் மற்றும் வகைப்படுத்தல்
ஐரோப்பியத் தரம்பிரிப்பு முறையில் B என்றால் கருமையைக் குறிக்கும். H என்பது கடினத்தைக் குறிக்கிறது. அமெரிக்க முறையில் எண்கள் பயன்படுத்தப்படுகின்றன. உயர்ந்த எண்கள் உயர்ந்தக் கடினத்தைக் குறிக்கின்றன.

## மேற்கோள்கள்

பகுப்பு:அலுவலகப் பயன்பாட்டுப் பொருட்கள்
பகுப்பு:எழுது கருவிகள்
பகுப்பு:கலைப் பொருட்கள்
ஜார்ஜ் குர்ச்சீயெவ்

**ஜார்ஜ் இவானொவிச் குர்ச்சீயெவ்** (*George Ivanovich Gurdjieff*, , , கியோர்கி கியுர்ஜீயெவ், சனவரி 14, 1866? – அக்டோபர் 29, 1949) ஒரு விசித்திரமான மற்றும் ஒரு ஆன்மீகவாதியாகக் கருதப்பட்டவர். அவர் தனது கோட்பாடுகளை "ஆக்கம்" (The Work) என அழைத்தார். இவரது கொள்கைகள் நான்காவது வழி எனவும் அழைக்கப்பட்டது. ஒரு கட்டத்தில் அவர் தனது போதனைகளை "ஆச்சரியத்திற்குரிய கிறித்துவம்" (*esoteric Christianity*) என விவரித்தார்.

அவரது வாழ்க்கையில் பல நேரங்களில், உலகம் முழுவதிலும் தனது போதனைகளைக் கற்பிக்க பல நிறுவனங்களை உருவாக்கினார்.

## மேற்கோள்கள்

## வெளி இணைப்புகள்

* International Association of Gurdjieff Foundations 

பகுப்பு:1866 பிறப்புகள்
பகுப்பு:1949 இறப்புகள்
பகுப்பு:ஆர்மீனிய மெய்யியலாளர்கள்
பகுப்பு:உருசிய மெய்யியலாளர்கள்
லோக்கோன் மலை

**லோக்கோன் மலை** (*Mount Lokon*), என்பது இந்தோனேசியாவின் சுலாவெசி தீவில் அமைந்துள்ள இரட்டை எரிமலைகளுள் ஒன்றாகும். இதற்கு 2.2 கி.மீ. தூரத்தில் எம்புங் மலை காணப்படுகிறது. இத்தீவின் டொண்டானோ சமவெளிக்கு மேலாக இரண்டு எரிமலைகளும் உயர்து காணப்படுகின்றன. சுலாவெசி தீவில் உள்ள உயிர்ப்புள்ள எரிமலைகளில் இதுவும் ஒன்றாகும். லோக்கோன் எரிமலை தட்டையானதும், பெருவாய் அற்றது ஆகும்

thumb|left|லோக்கோன் மலை 2011 இல் வெடிப்பு
இந்த எரிமலை கடைசியாக 2011 சூலை 14 ஆம் நாள் வெடித்தது. சுற்று வட்டத்தில் உள்ள பல்லாயிரக்கணக்கானோர் வெளியேறினர்.

## மேற்கோள்கள்

## வெளி இணைப்புகள்

* Flowers of Tomohon 
* BBC report on eruption, பிபிசி, சூலை 15, 2011

பகுப்பு:இந்தோனேசியாவின் மலைகள்
பகுப்பு:இந்தோனேசியாவின் எரிமலைகள்
பகுப்பு:சுலாவெசி
டோன் விண்கலம்

***டோன்*** (*Dawn*) என்பது ஐக்கிய அமெரிக்காவின் நாசா விண்வெளி ஆய்வு நிறுவனத்தினால் அனுப்பப்பட்ட ஒரு தானியங்கி விண்கலம் ஆகும். டோன் விண்கலம் செருமனி, இத்தாலி, மற்றும் நெதர்லாந்து ஆகிய ஐரோப்பிய நாடுகளின் கூட்டுடன் அமைக்கப்பட்டது. இது சிறுகோள் பட்டையில் காணப்படும் மிக முக்கியமான வெஸ்டா என்ற சிறுகோள், செரசு என்ற குறுங்கோள் ஆகியவற்றை நோக்கி 2007 ஆம் ஆண்டு செப்டம்பர் 27 ஆம் நாள் ஏவப்பட்டது.

டோன் விண்கலம் 2011 சூலை 16 ஆம் நாள் வெஸ்டாவின் சுற்றுப்பாதையை அடைந்தது. இது 2012 செப்டம்பர் 5 வரை அதனை ஆய்வு செய்தது. பின்னர் 2015 பெப்ரவரியில் செரசு குறுங்கோளை அடையும் எனக் கணக்கிடப்பட்டுள்ளது. இவற்றை அடையும் முதல் விண்கலமாக இது இருக்கும்.

thumb|left|''டோன்'' திட்டச் சின்னம்
வான்பொருள் ஒன்றின் சுற்றுப்பாதைக்குள் சென்று அதனை ஆராய்ந்த பின்னர் அச்சுற்றுப் பாதையில் இருந்து விலகி வேறொரு வான்பொருளுக்குச் செல்லவிருக்கும் முதலாவது விண்கலம் இதுவாகும். பல விண்பொருட்களை ஆராய்ச் சென்ற ஏனைய விண்கலங்கள் (வொயேஜர் திட்டம் உட்பட) விண்பொருட்களை அணுகியவையே ஆகும்.

## மேற்கோள்கள்

## வெளி இணைப்புகள்

* Where is Dawn Now—from JPL, images updated regularly

பகுப்பு:அமெரிக்க விண்வெளித் திட்டங்கள்
பகுப்பு:சிறுகோள்கள்
பகுப்பு:சியரீசு
அக்குப்ரா

**அக்குப்ரா** என்பது ஆசுத்திரேலியாவில் புழக்கத்தில் உள்ள ஒருவகைத் தொப்பி ஆகும். இதன் அகலமான விளிம்பு, ஆசுத்திரேலியப் பண்பாட்டின், சிறப்பாக ஆசுத்திரேலிய நாட்டுப்புறப் பண்பாட்டின் தனித்துவமான ஒன்றாகத் திகழ்கிறது. *அக்குப்ரா* என்னும் பெயர் ஆசுத்திரேலியத் தொல்குடி மக்களின் மொழியில் *தலையை மூடுதல்* எனப் பொருள்படும் சொல்லில் இருந்து பெறப்பட்டது என நம்பப்படுகிறது.

இந்த வகையைச் சேர்ந்த சிறந்த தொப்பிகள் முயலின் உரோமங்களை அழுத்திப் பெறப்படும் உரோம அட்டைகளினால் அகலமான விளிம்புகளோடு செய்யப்படுகின்றன. எனினும் இந்த வகையைச் சேர்ந்த எல்லாத்தொப்பிகளையுமே *அக்குப்ரா* என அழைப்பது உண்டு. காற்று காலங்களில் தொப்பி தலையுடன் இறுக்கமாக இருப்பதற்காகப் பல அக்குப்ராக்களில் இழுத்துக் கட்டும் பட்டிகள் இருக்கும். அத்துடன் இப் பட்டிகள் தொப்பிக்கு அழகையும் கொடுக்கின்றன.

## மேற்கோள்கள்

பகுப்பு:தொப்பிகள்
செருமானியத் தமிழ் நபர்கள் பட்டியல்

## அரசியலாளர்கள்
* ஐயன் கிருகரன்

## அறிவியல்/மருத்துவம்

## இலக்கியவாதிகள்
### எழுத்தாளர்கள்
#### ஆண் எழுத்தாளர்கள்
* இந்து மகேஷ்
* இராஜன் முருகவேல்
* பொ. கருணாகரமூர்த்தி
* கனகசபாபதி சரவணபவன்
* த.சு.மணியம்
* விக்னா பாக்கியநாதன்
* ந. சுசீந்திரன்

#### பெண் எழுத்தாளர்கள்
* உமா
* கோசல்யா சொர்ணலிங்கம்
* சந்திரகௌரி சிவபாலன்
* சந்திரவதனா செல்வகுமாரன்
* சாந்தி ரமேஷ் வவுனியன்
* சாந்தினி வரதராஜன்
* சிவகாமசுந்தரி தியாகராஜா

### கவிஞர்கள்
### சஞ்சிகையாளர்கள்
* இந்து மகேஷ் (பூவரசு ஆசிரியர்)
* மு. க. சு. சிவகுமாரன் (வெற்றிமணி ஆசிரியர்)
* சிவராஜா (மண் ஆசிரியர்)
* திலீபன் (இளங்காற்று ஆசிரியர்)
* மதிவாணன் (அன்றில் ஆசிரியர்]
* திரு கா முருகதாசன் (ஏலையா ஆசிரியர்)

## ஊடகவியலாளர்கள்
* துமிலன் செல்வகுமாரன்

## கல்வியாளர்கள்

## தமிழ் கலைஞர்கள்
### இசையமைப்பாளர்கள்
### ஓவியர்கள்
* மூனா
* மு. க. சு. சிவகுமாரன்

### நடனக் கலைஞர்கள்
* திருமதி உமா கிருபாகரன்
* திருமதி சாவித்திரி இமானுவெல்
* திருமதி பவித்ரா
* திருமதி வானதி தேசிங்குராஜா (வானதி வாணி நர்த்தனாலய அதிபர்)

### நாடகக்கலைஞர்கள்
* ஐசாக் இன்பராஜா (நகைச்சுவை நடிகர்)

### வாத்தியக் கலைஞர்கள்

### வாய்ப்பாட்டுக் கலைஞர்கள்
* திரு அநுரா
* திருமதி அமுதா புலேந்திரன்
* திரு கண்ணன்
* திரு தா. சிவநாதன்
* திருமதி தேவிகா அநுரா 
* திரு.கே. எஸ். பாலச்சந்திரன் (மெல்லிசைப்பாடகர்)

### வில்லிசைக் கலைஞர்கள்
* நாச்சிமார்கோயிலடி இராஜன்

## மொழிபெயர்ப்பாளர்கள்
* யோகநாதன் புத்ரா
* தேவா
* ந. சுசீந்திரன்
* மணிமாறன்
* அலைமகன் தங்கவேல்
* கலைமகள் தங்கவேல்

## வணிகம்
## விளையாட்டு வீரர்கள்

## உசாத்துணை

## மேற்கோள்கள்

*
எஸ். கே. வடிவேலு

**எஸ். கே. வடிவேலு** (பி: 1947) மலேசியாவில் எழுத்தாளர்களுள் ஒருவராவார். கம்பதாசன் எனும் புனைப்பெயரில் நன்கறியப்பட்ட இவர் ஓர் அரசாங்க ஊழியராவார். அத்துடன் இவர் பினாங்கு செந்தமிழ்க் கலாநிலையத்தில் பயின்றவரும்கூட.
## எழுத்துத் துறை ஈடுபாடு
1966 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் நிறையப் பக்திப் பாடல்களும், கவிதைகளும், கட்டுரைகளும் நாடகங்களும் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## நூல்கள்
* "கொடிமலை அருளொளி முருகன் பாமாலை" (1972)
* "திருமுருகன் இசைமாலை" (1975)
* "மதுரை வீரன் அலங்காரப் பாமாலை" (1983, 1995, 1998)
* "மணல்மேட்டு மாரியம்மன் புகழ்மாலை" (1994).
## பரிசில்களும், விருதுகளும்
* "செந்துறைக் கவிஞர்" விருது - செந்தமிழ்க் கலாநிலையம்.
* மலேசிய அரசாங்க PBS விருது.
* தமிழ் நேசன் பவுன் பரிசு உட்பட பல பரிசுகள் பெற்றுள்ளார்.
## உசாத்துணை
* மலேசியத் தமிழ் எழுத்துலகம் தளத்தில் எஸ். கே. வடிவேலு  பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1947 பிறப்புகள்
மு. வருதராசு

**மு. வருதராசு** (பிறப்பு: சூன் 8 1947) மலேசியாவில் எழுத்தாளர்களுள் ஒருவரான இவர் தொழிலாளர்கள் நலன்களுக்கான இயக்கங்களில் தீவிர ஈடுபாடு உள்ளவர்.
## எழுத்துத் துறை ஈடுபாடு
1985 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் தீவிர சமுதாய உணர்வுள்ள கட்டுரைகளையே எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## நூல்கள்
* "மலேசியத் தோட்டத் தொழிலாளர்கள் வரலாறும் பிரச்சினைகளும்"
* "மலேசியத் தோட்டத் தொழிலாளர்களின் தொடரும் பிரச்சினைகள்: எங்கே என் பங்கு?"
## உசாத்துணை
* மலேசியத் தமிழ் எழுத்துலகம் தளத்தில் மு. வருதராசு பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1947 பிறப்புகள்
வாஞ்சிதேவன் அண்ணாமலை

**வாஞ்சிதேவன் அண்ணாமலை** மலேசியாவில் எழுத்தாளர்களுள் ஒருவரான இவர் வாஞ்சிதேவன் சோமசன்மா எனும் புனைப்பெயரில் எழுதிவருகின்றார். மலேசியாவின் எழுத்தாளர் தம்பதிகளான மலேசியக் கவியரசு சோமசன்மா- அமிர்தம் சோமசன்மா அவர்களின் புதல்வரான இவர் ஒரு இளங்கலைப் பட்டதாரி. உயர்நிலைப் பள்ளி ஆசிரியராக பணிபுரிகிறார்.
## எழுத்துத் துறை ஈடுபாடு
1982 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கவிதைகள், புதுக்கவிதைகள், சிறுகதைகள், ஆய்வுக் கட்டுரைகள் ஆகியவற்றை எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## உசாத்துணை
* மலேசியத் தமிழ் எழுத்துலகம் தளத்தில் வாஞ்சிதேவன் அண்ணாமலை பக்கம் 

பகுப்பு:மலேசியத் தமிழ் எழுத்தாளர்கள்
சோன் ஆறு

**சோன் ஆறு** (*Sone River*) இந்தியாவின் நடுப்பகுதியில் பாய்கிறது. கங்கையாற்றின் தென் துணையாறுகளுள் இதுவே மிகப்பெரியது. மத்தியப்பிரதேசத்தின் அமர்காந்தக் என்ற இடத்திற்கு அருகில் இது உற்பத்தியாகிறது. பின்னர் இது கைமூர் மலைகளுக்கு இணையாக உத்திரப்பிரதேசம், சார்க்கண்டு, பீகார் மாநிலங்களின் வழியாகப் பாய்ந்து பாட்னா அருகே கங்கையாற்றுடன் கலக்கிறது. 784 கி.மீ நீளமான இந்த ஆறு இந்தியாவின் பெரிய ஆறுகளுள் ஒன்றாகும்.

## மேற்கோள்கள்

பகுப்பு:இந்திய ஆறுகள்
பகுப்பு:மத்தியப் பிரதேச ஆறுகள்
பகுப்பு:உத்தரப் பிரதேச ஆறுகள்
*
பகுப்பு:கங்கையின் துணை ஆறுகள்
வேம்பநாடு ரயில் பாலம்

**வேம்பநாடு ரயில் பாலம்** கேரள மாநிலத்தின் கொச்சியில் உள்ள எடப்பள்ளி, வல்லார்பாதம் ஆகிய இடங்களை இணைக்கிறது. கட்டப்படுகையில் இதுவே இந்தியாவின் மிக நீளமான ரயில் பாலமாக இருந்தது. தற்போது இந்தியாவில் நீர்நிலைகளுக்கு மேலிருக்கும் மிக நீளமான பாலங்களுள் இது நான்காவதாக உள்ளது. இப்பாலம் சரக்குப் போக்குவரத்திற்கு மட்டுமே பயன்படுத்தப்படுகிறது.

### கட்டுமானம்
இந்த ரயில் பாலம், ரயில் விகாஸ் நிகாம் லிமிடெட், (RVNL) என்ற ஒரு இந்திய அரசு நிறுவனத்தால் சூன் 2007-இல் கட்டத்தொடங்கப்பட்ட இப்பாலம் 2010 மார்ச்சுத் திங்கள் முடிக்கப்பட்டது. இப்பாலத்தின் நீளம் 4.62 கிலோமீட்டர்கள்.

## மேற்கோள்கள்

பகுப்பு:கொச்சி
பகுப்பு:கேரளத்தில் உள்ள பாலங்கள்
ஃபிராங்க் வூலி

**ஃபிராங்க் வூலி** (*Frank Woolley*, பிறப்பு: மே 27 1887, இறப்பு: அக்டோபர் 18 1978) என்பவர் இங்கிலாந்து அணியின் துடுப்பாட்டக்காரர் ஆவார். இவர் 64 தேர்வுத் துடுப்பாட்டப் போட்டியிலும் , 978 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1909 - 1934 ஆண்டுகளில்இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

## மேற்கோள்கள்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1887 பிறப்புகள்
பகுப்பு:1978 இறப்புகள்
பகுப்பு:கென்ட் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
ஸ்டான் வொர்திங்டோன்

**ஸ்டான் வொர்திங்டோன்** (*Stan Worthington*, பிறப்பு: ஆகத்து 21 1905, இறப்பு: ஆகத்து 31 1973), இங்கிலாந்து அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டியிலும் , 453 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1930 - 1937 ஆண்டுகளில்இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1905 பிறப்புகள்
பகுப்பு:1937 இறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:1973 இறப்புகள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்